<classify> WAFANYABIASHARA ndogo wa Jiji la Arusha maarufu kama machinga, wametoa zawadi ya ngombe kwa Rais John Magufuli.Wametoa zawadi hiyo kama ishara ya shukrani baada ya Rais kutangaza wasibughudhiwe na kufanya shughuli zao wakiwa na vitambulisho vya machinga.Aidha, Mkuu wa Mkoa wa Arusha, Mrisho Gambo amesema kuwa atamwandikia barua Rais Magufuli ifikapo Aprili 30, mwaka huu, kwa ajili ya wakuu wa wilaya na wakurugenzi ambao wamefanya vibaya katika ugawaji wa vitambulisho hivyo vya machinga Mkoa wa Arusha.Gambo alitoa kauli hiyo jana wakati alipozungumza na wafanyabiashara hao eneo la Samunge Jiji la Arusha , ambao kwa umoja wao kama machinga walitoa ngombe mmoja, kama zawadi kwa Rais Magufuli na kumkabidhi Gambo afikishe kwa Rais.Alisema baadhi ya wakurugenzi na wakuu wa wilaya wanazembea kugawa vitambulisho hivyo vya machinga hali inayosababisha mkoa huo kuwa nyuma katika kugawa vitambulisho hivyo.Alitoa rai kwa wakuu wa wilaya na wakurugenzi kuwa jambo hilo ni maelekezo ya Rais na kila siku awe anapata taarifa kwa njia wa WhatsApp kujua amegawa vitambulisho vingapi.Nitamwandikia barua Rais ili achukue hatua kwa wakuu wa wilaya na wakurugenzi ambao hawajafanikisha kugawa vitambulisho achukue hatua stahiki, hivyo nawataka wakuu wa wilaya na wakurugenzi wachukue jambo hili kwa umakini piteni kata kwa kata kuhakikisha vitambulisho vinagawiwa ipasavyo , alisisitiza.Alisema ugawaji vitambulisho kwa Mkoa wa Arusha hauridhishi na baadhi ya wilaya zinaleta visingizio mbalimbali na kusisitiza kuwa lazima vitambulisho hivyo lazima viishe.Mwenyekiti wa Wamachinga Jiji la Arusha, Amina Njoka alisema machinga hao wamegawanyika katika kanda sita ambazo ni Kwamrombo, Kilombero, Mianzini, Samunge Mjini Kati na Mount Meru na hadi sasa wapo zaidi ya 12,000.Alisema machinga hao wanakabiliwa na changamoto ya uhaba wa maeneo ya kufanyia kazi zao na mikopo ili waweze kuboresha biashara zao.Aliomba Jiji la Arusha kuwasaidia kupata mikopo kwani wakienda kukopa benki hawapewi mikopo sababu biashara zao ni za kuhama hama.Tumempa Rais zawadi hii kama asante kwa kututambua na kusema tusibughudhiwe tunashukuru sana mwambie tunampenda na vitambulisho tutakata, maana hatutaki usumbufu hivi sasa tunafanya kazi zetu kwa amani, tunakuombea Rais wetu maisha mema na marefu umetujali wanyonge, alisisitiza.Mkuu wa Wilaya ya Arusha, Gabriel Daqqaro aliwaasa machinga hao kuhakikisha wanakuwa na vitambulisho hivyo vya machinga na kuacha kufanya biashara kwenye maeneo ya barabara kwani wanaweza kusababisha ajali.Aliwataka wakae kwenye maeneo yenye usalama zaidi na alisisitiza usafi ili kuepuka magonjwa ya milipuko.  <topic>: kitaifa 